
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	26.08.2026.
	Nr. RD-26-989-lē

	
	(prot. Nr. 28, 94. §)




Par ziedojuma – zemes vienības bez adreses, Rīgā (kadastra Nr. 01000780759), pieņemšanu


[bookmark: _Hlk68799480][bookmark: _Hlk68799600][bookmark: _Hlk68185101][bookmark: _Hlk66281836]Pamatojoties uz Pašvaldību likuma 4. panta pirmās daļas 3. punktu, 10. panta pirmās daļas 16. punktu, ņemot vērā Uzņēmuma ienākuma nodokļa likuma 12. panta piekto daļu, Rīgas domes Satiksmes un transporta lietu komitejas (tagad – Rīgas domes Ārtelpas un mobilitātes komiteja) 08.09.2025. lēmumu “Par zemes vienību atsavināšanu Prūšu ielas atzarā sarkano līniju robežās” (sēdes prot. Nr. 6, 8. §), Rīgas valstspilsētas pašvaldības Pilsētas attīstības departamenta 25.01.2024. vēstuli Nr. DA-24-197-dv, Rīgas valstspilsētas pašvaldības Ārtelpas un mobilitātes departamenta 25.05.2026. vēstuli Nr. AMD-26-762-dv,  “Bonava Latvija SIA” 04.12.2023. iesniegumu Nr. CO/2023-117 (reģistrēts 04.12.2023. ar Nr. DI-23-2088-sd) un 22.05.2025. iesniegumu Nr. CO/2025-74 (reģistrēts 22.05.2025. ar Nr. DI‑25‑952‑sd), kā arī ņemot vērā, ka uz zemes vienības bez adreses, Rīgā (kadastra Nr. 01000780759), ir izbūvēts publiskās infrastruktūras objekts – ielas daļa, Rīgas dome nolemj:

[bookmark: _Hlk68620150]1.	Pieņemt no “Bonava Latvija SIA” ziedojumu – tai piederošo nekustamo īpašumu bez adreses, Rīgā (kadastra Nr. 01000780759; turpmāk – Nekustamais īpašums), kas sastāv no zemes vienības (kadastra apzīmējums 01000780722) 2178 m2 platībā, kura ierakstīta Rīgas pilsētas zemesgrāmatas nodalījumā Nr. 100000732976 un uz kuras atrodas par “Bonava Latvija SIA” līdzekļiem izbūvēta un ekspluatācijā nodota Prūšu ielas atzara (cilpveida iekškvartāla ielas) daļa (turpmāk – Ielas daļa), ņemot vērā, ka Nekustamais īpašums ir nepieciešams Pašvaldību likuma 4. panta pirmās daļas 3. punktā minētās pašvaldības autonomās funkcijas – gādāt par pašvaldības īpašumā esošo ceļu būvniecību, uzturēšanu un pārvaldību – izpildes nodrošināšanai, konkrēti, Ielas daļas uzturēšanai un publisko lietojuma tiesību nodrošināšanai.

[bookmark: _Hlk48577558]2.	Noteikt, ka Nekustamā īpašuma ziedojuma līgums slēdzams, ja Nekustamais īpašums ziedojuma līguma slēgšanas brīdī nav apgrūtināts ar lietu un saistību tiesībām, izņemot Nekustamā īpašuma valsts kadastra informācijas sistēmā reģistrētos apgrūtinājumus.

3.	Noteikt, ka ziedojuma līgums ir slēdzams arī ar Nekustamā īpašuma iespējamiem nākamajiem ieguvējiem, ja tādi ir ziedojuma līguma noslēgšanas brīdī un ja viņu īpašuma tiesības ir ierakstītas zemesgrāmatā.

[bookmark: _Hlk69397314]4.	Uzdot Rīgas valstspilsētas pašvaldības Īpašuma departamentam sagatavot Nekustamā īpašuma ziedojuma  līgumu.

5.	Noteikt, ka visus nepieciešamos izdevumus saistībā ar Nekustamā īpašuma pārņemšanu Rīgas valstspilsētas pašvaldības īpašumā, tostarp izdevumus par zemesgrāmatu kancelejas nodevu un izdevumus par notariālajiem pakalpojumiem, sedz Rīgas valstspilsētas pašvaldība.

[bookmark: _Hlk41655247]6.	Uzdot Rīgas valstspilsētas pašvaldības Īpašuma departamentam samaksāt 5. punktā minētos izdevumus no Rīgas valstspilsētas pašvaldības pamatbudžeta programmas 03.01.00. “Rīgas valstspilsētas pašvaldības Īpašuma departamenta darbības un nekustamā īpašuma izmantošanas procesu nodrošinājums” līdzekļiem.

7.	Noteikt, ka ar brīdi, kad Rīgas valstspilsētas pašvaldības īpašuma tiesības uz Nekustamo īpašumu ir nostiprinātas zemesgrāmatā, tas pāriet Rīgas valstspilsētas pašvaldības Ārtelpas un mobilitātes departamenta valdījumā.

8.	Uzdot Rīgas valstspilsētas pašvaldības Ārtelpas un mobilitātes departamentam veikt nepieciešamās darbības Ielas daļas pārņemšanai Rīgas valstspilsētas pašvaldības bilancē.

[bookmark: _Hlk218776643]9.	Rīgas valstspilsētas pašvaldības Ārtelpas un mobilitātes departaments un Rīgas valstspilsētas pašvaldības Īpašuma departaments atbilstoši savai kompetencei ir atbildīgi par lēmuma izpildi.

